Praat saam 27 Mei 2020
Die Organisasie van Tradisionele Genesers in Suid-Afrika het gevra dat Afrikane druk moet plaas op hulle regerings sodat die Afrika-Unie sy eie gesondheidsorganisasie op die been kan bring. Die koördineerder van die organisasie, Phepsile Maseko, het na aanleiding van die soeke na 'n entstof vir Covid-19 gesê die geskiktheid van inheemse medisyne in die stryd teen die coronavirus moenie onderskat word nie. Die Wêreldgesondheidsorganisasie sê intussen hy is in kontak met Madagaskar oor sy kruiemiddel wat na bewering Covid-19 sou genees. Vandeesweek was die fokus op Afrikadag, en ons kyk spesifiek na Afrika se benadering om die virus te bekamp – is daar samewerking of is dit elke land vir homself?
Laai Af (33 849KB)
Praat saam 26 Mei 2020
Die Vryheidsfront Plus sê hy gaan voort met sy hofsaak om die regulasies onder die nasionale coronavirus-inperking te betwis. Die partyleier, Pieter Groenwald, sê die sentralisering van besluitneming oor die verlengde ramptoestand en gebrek aan konsultasie, is onaanvaarbaar. Hy sê die eensydige optrede van die staat hou groot gevolge vir die ekonomie in. Die VF Plus sê hy is bekommerd dat daar steeds talle irrasionale maatreëls in plek is, soos die verbod op sigaretverkope en die dreigement dat daar terugbeweeg kan word na Vlak 5 in gebiede waar die infeksiekoers hoog is. Gaan die sentralisering van inligting en hulpbronne oor magsbeheer of effektiewe bestuur?
Laai Af (43 864KB)
Praat saam 25 Mei 2020
Vakbonde wat onderwysers verteenwoordig hou vol dat hulle lede nie vandag sal terugkeer na die klaskamer indien hulle nie die nodige persoonlike beskermingstoerusting ontvang nie. Baie vakbonde meen hulle lede moet nie nou al terugkeer skool toe nie, want al die provinsies is nog nie gereed om leerders te ontvang nie. Wat is die rol en verantwoordelikhede van onderwysers tydens Covid-19 om te verseker dat hulle én leerders veilig en gesond bly?
Laai Af (39 486KB)
Praat saam 22 Mei 2020
Die Verenigde Nasies het gewaarsku dat die coronavirus-pandemie grootskaalse sielkundige druk op mense plaas. Duisende mense wêreldwyd is reeds dood en miljoene mense het siek geword. Die VN sê van gesondheidsorgwerkers tot kinders, bejaardes en mense wat hulle werk verloor, ly aan angs. Die VN het 'n beroep op regerings gedoen om op te tree om strategieë te bepaal om mense se geestesgesondheid te beskerm. Hoe kan jy die grendeltyd oorleef?
Laai Af (42 947KB)
Praat saam 21 Mei 2020
Die Skool vir Ekonomie aan die Universiteit van Kaapstad sê die verbod op tabakverkope het goeie bedoelings, maar die ekonomiese gevolge weeg veel swaarder. 'n Opname deur die skool wys dat die verbod nie verhoed het dat Suid-Afrikaners rook tydens die inperking nie - sowat 90% van rokers het sigarette op die swartmark gekoop.
Laai Af (42 207KB)
Praat saam 20 Mei 2020
Rokers, drinkers, onderwysers, leerders, werkers, die privaatsekor, burgerregtegroepe, vakbonde, barnderplankryers en selfs mense wat warm kos wil verkoop is ongelukkig oor die stand van inperking en die vlak 4-reëls wat nou van toepassing is. Baie van die belange groepe vra vir die verslapping van enkele van die ekonomiese en maatskaplike Covid-19-inperkingsmaatreëls. Akademici en verskeie belangegroepe het vroeër die maand gevra dat die ekonomie heropen word. Watter rol speel belangegroepe in besluitneming, en hoe reageer die regering daarop?
Laai Af (39 757KB)
Praat saam 19 Mei 2020
Die Noord-Gautengse Hooggeregshof het gelas dat alle wetstoepassers wat teenwoordig was toe 'n inwoner van Alexandra in Johannesburg vermoor is, geskors moet word weens wangedrag. Die 40-jarige Collins Khosa is verlede maand dood nadat hy na bewering deur Weermaglede aangerand is. Sy familie het vroeër die Konstitusionele Hof genader waar die saak van die hand gewys is weens onvoldoende bewyse. Hulle het gevolglik 'n dringende aansoek by die Hooggeregshof ingedien om die regering te dwing om in te gryp wanneer wetstoepassers hardhandig optree in die inperkingstyd. Hoe help die reg om wetstoepassers verantwoordbaar te hou?